Hľadať trénera uprostred sezóny je zvyčajne obtiažna situácia, avšak vedenie Valencie CF má v tomto smere šťastie, keďže možných nástupcov po Gennarovi Gattusovi je viac než dosť. Na druhú stranu nová tvár na lavičke tímu bude musieť akceptovať finančnú a športovú situáciu klubu, pričom východošpanielsky celok by mohol vsadiť na sentiment v podobe legendy Rúbena Baraju.
Slogan predstavenstva Los Che v znamení dať manažérovi Vorovi Gonazálezovi potrebný čas trvalo len pár dní, pričom prehra s madridským Realom a katalánskou Gironou nalomili pomerne veľmi rýchlo trénerskú stoličku. Treba pripomenúť, že dočasná náhrada na lavičke prvého tímu sa nebráni voči odvolaniu, avšak vedenie španielskeho klubu potrebuje mať adekvátne zastúpenie. V tomto zmysle dnes Eldesmarque Valencia informovala, že Rúben Baraja je jednou z možnosti.
Španielske periodikum uviedlo, že vedenie Netopierov kontaktovalo prostredie legendárneho stredopoliara valencijského tímu. Zdroj ďalej podotkol, že rodák z Valladolidu je ochotný pomôcť tímu, v ktorom strávil väčšinu svojej futbalovej kariéry a zároveň získal s klubom niekoľko titulov. Lojalita Španiela k Valencii je absolútna, hoc po skončení kontraktu v 2010 neponúkol tím z Mestalle hráčovi ďalšiu spoluprácu, pričom futbalista radšej uprednostnil povesenie kopačiek na klinec a byť navždy spojený s východošpanielskym celkom navzdory niekoľkým lukratívnym ponukám.
Momentálne je 47-ročný tréner na voľnej nohe, avšak s porovnaním s Vorom ponúka Baraja rozsiahlejšie skúsenosti so španielskym futbalom v rámci druhej najvyššej domácej súťaže. Legenda Valencie postupne viedla Elche, Vallecano, Gijón, Tenerife a Zaragozu s celkovým počtom 137 duelov s bilanciou 52 výhrami, 41 remízami a 44 prehrami. Stávka na Baraju sa prirovnáva ako stávka na Zidana v Reale Madridu alebo Guardiolu v Barcelone, pričom skúsenosti boli na veľmi nízkej až nulovej úrovni.
Eldesmarque Valencia na záver uviedla, že Rúben Baraja veľmi dobre pozná prostredie fanúšikov, Mestallu a klub, pričom legenda tímu by zároveň bola referenciou v šatni, ktorá je aktuálne bez vodcu. Mimo iného vedenie Netopierov už vytvorilo potrebný trénerský štáb, ktorý by dopomohol novému trénerovi po zvyšok sezóny 2022/23.